Со новиот Закон за општата управна постапка се воведува обврска јавните органи за потребите на решавање на барањата поднесени од странките, меѓусебно да комуницираат и да ги разменуваат документите и податоците кои може да се прибават по службена должност и се пропишуваат глоби во случај на непостапување на органите при размена на податоци по службена должност и во случај на недонесување на решенијата во законски пропишаниот рок.

Заради усогласување со новиот Законот за општата управна постапка, се предлагаат измени и дополнувања на Законот за вршење на услуги брз трансфер на пари.

Основни решенија на предлог законот се:

- пропишување на формата и содржината на барањата поднесени од трговските друштва, од страна на Народната банка;

-пропишување на документите кои овластените службени лица од Народната банка треба да ги бараат по службена должност од другите надлежни јавни органи и рок во кој документите се должни да ги бараат од другите органи;

-пропишувањe на глобa во случај на непостапување на овластените службени лица во јавните органите при размена на документи по службена должност во законски пропишаниот рок.